ซื้อดีล  ไว้คะ ในราคา 599 บาท แต่เรากินได้ในราคา 1199 บาท 
เล็งร้านนี้มานานแล้ว พอเห็นดีล รีบกด ซื้อเลยคะ

ร้าน Vanilla Café  

ที่ตั้งและการเดินทาง
ร้านอยู่ในซอยเอกมัย 12 คะ ถ้าเราเข้ามาจากซอยเอกมัย ปากซอย เข้ามาเรื่อยๆ จะเจอะ ไฟแดง ตรงสี่แยกไฟแดงให้เลี้ยวขวาคะ พอเลี้ยวขวาเข้าไปเรื่อยๆ ประมาณ 500 เมตร ร้านอยู่ซ้ายมือคะ
เจอป้าย Vanila Gargen เลี้ยวเข้าไปเลยคะ

ที่จอดรถ 
มีที่จอดรถประมาณ 30 คันคะ จอดแล้วให้สแต้มบัตรจอดรถให้ด้วยคะ

บรรยากาศ 
ร้านน่านั่งมากกกกกก  เป็นบ้านเก่าเอามาทำเป็นร้านคะ ในโซน วนิลา การ์เด้น มีหลายร้านในโซนนั้นคะ
ทั้ง Vanila Bake shop ร้านหนังสือ แล้วก็มีโซน ที่นั่งในสวน ในสวนสวยมากเลยคะ มีไฟประดับ ฟุ้งฟิ้งมาก
ในส่วนที่เราไปเป็น Vanila Café เป็นบ้านเก่าที่น่ารักดีคะ เขาทำแปลก คือ จะ 2 ชั้นก็ไม่ 2 ชั้น
น่ารักดี โต๊ะเก้าอี้ก็เหมือนบ้านสมัยก่อน ชอบบ้านแบบนี้สุดๆคะ

อาหารเมนู
ราคาที่นี่ค่อนข้างแพงนะคะ ราคาตก 250-400 บาท แต่จานไม่ได้ใหญ่มาก สำหรับเราเราว่าแพงคะ

ที่เรากินไปวันนี้นะคะ เราไปกัน 3 คน ราคารวม 1,420 บาทคะ 

-ยำสาหร่าย (150)
เวลาไปกับเพื่อน เพื่อนจะชอบสั่งเมนูนี้มาก แต่เราไม่คิดว่าเป็นสาหร่ายอย่างงี้ นึกว่าเป็นแบบสาหร่ายญี่ปุ่นที่เคยไปกิน ผิดหวัง เขาเสริฟมากับแตงกวา 
แล้วก็ซอสเปรี้ยวของญี่ปุ่น แต่สาหร่ายแบบนี้เราว่าเหมํนคาว

-ยำแซลมอล (220B)
ชอบเมนูนีคะ แซลมอลชิ้นใหญ่เอาการเลย สดด้วยเนื้อไม่ยุ่ย เสริฟมาในน้ำยำแบบญี่ปุ่น ต้มหอม อร่อยดีคะ ทุกคนชอบเมนูนี้หมดเลย

-สปาเกตตี้ ผัดไส้กรอกอิตาลี (280B)
เส้นสปาเกตตี้ เล็กๆ แบบนี้ชอบคะ ไส้กรอก ก็มีมันเยอะนิดหน่อยคะ แต่บางคนอาจจะชอบ แต่เราก็เห็นแล้วกลัว 55
รสชาติดีนะคะ ไม่มันไม่เลี่ยนดี ผัดแห้ง	ๆ หน่อย  จานนี้ผ่านคะ

-แซลมอลเทมปุระคริสปี้ (320B)
ชิ้นใหญ่มากกกก ไม่สามารถอ้าปากงับในคำเดียวได้ ข้างในก็มี กุ้งทอด ผักทอด ใช้ได้นะคะ แต่เขาไม่มีซอสราดอะไรแบบนี้นะคะ
เป็นข้าวปั้น เปล่า แต่ เครื่องกรอบข้างในอร่อยดีคะ

- ซีฟู้ดมิโซะกราแตงชู(320B)
จานซูชิอีกจานเป็นซูชิไส้ปูอัด ราดมากับซอสครีม ที่มีกุ้ง กุ้งหั่นมาชื้นใหญ่เต็มปากเต็มคำดีคะ
แต่กินไปแล้วเราเลี่ยน เพราะมันครีมมากไป แต่ซอสที่ราดอร่อยนะคะ


มื้อนี้จ่ายเพิ่มอีก สามร้อยกว่าบาทคะ ราคาอาหารสูงเหมือนกันคะแต่บรรยากาศกินขาด
